Coba jelasin Unggulan ingkang kasisih: dari Perancis Terbuka 2011 dalam bahasa jawa dong

Tunggal Putra:  Tomáš Berdych [6],  Michaël Llodra [22],  Milos Raonic [26]

Tunggal Putri:  Nadia Petrova [26],  Klára Zakopalová [31]

Dinten Kaping tiga (24 Mèi)

Unggulan paling inggil Rafael Nadal ngasoraken John Isner kanthi skor 6–4, 6–7(2), 6–7(2), 6–2, 6–4 kanthi wekdal sekawan jam satunggal menit. Wonten ing tetandhingan putaran kapisan, juru main enem Amérika punika lampahipun meh ngadhang juru main nomer satunggal mau, namung wonten ing satunggal set ingkang njalari salah satunggal kasor ingkang paling nengsemaken wonten ing sajarah Perancis Terbuka.

Andy Murray lolos dhateng puteran kaping kalih Perancis Terbuka sasampunipun ngasoraken pasarta kualifikasi saking Perancis inggih punika Éric Prodon kanthi skor 6-4, 6-1, 6-3 wonten ing Slasa sonten. Unggulan nomer gangsal lan minangka finalis kaping kalih ingkang asalipun saking Swèdhen, inggih punika Robin Söderling, kedah kanthi tumemen langkung kerja keras kanggé ngasoraken pasarta saking Amérika Ryan Harrison, ingkang namung mapan wonten ing ranking 119 ing dunya.

Sanajan ta ing salebeting tetandhingan ingkang nguaosi lampahing tetandhingan inggih pasarta ingkang boten dipununggulaken, nanging pengalaman ingkang sampun kathah dipungadhahi déning Soderling ingkang saged mbuktèkaken bilih piyambakipun ingkang langkung patut menang lan saged menang ing set kaping tiga lan sekawan, lan saged nutup lampahing tetandhingan, medal kanthi sebatan ace. Ing pérangan sanèsipun, unggulan nomer wolu ingkang asalipun saking Ostenrik, inggih punika Jürgen Melzer saged ngasoraken Andreas Beck kanthi skor 6–3, 6–4, 6–2, déné unggulan nomer enem welas inggih punika Fernando Verdasco saged ngasoraken Juan Monaco ingkang asalipun saking Argentina kanthi skor 6-2, 7-5, 4-6, 6-4. Unggulan sanèsipun ingkang lolos dhateng babak puteran kaping kalih ingkang ugi minangka unggulan nomer 18, Gilles Simon, unggulan kaping sekawan likur, Sam Querrey, unggulan kaping 21, Alexandr Dolgopolov, lan Florian Mayer, unggulan kaping kalih dasa. Wildcard Arnaud Clement saged ngangkat prestasi pasarta saking Perancis kanthi saged menang saking Filippo Volandri kanthi skor 6–3, 1–6, 7–6, 6–4.

Pasarta ingkang sapunika saged nampilaken lampahing tetandhingan kanthi saé wonten ing lapangan kanthi jinis siti lempung, inggih punika Maria Sharapova saged ngasoraken Mirjana Lučić kanthi skor 6–3, 6–0 ing puteran kaping sapisan. Unggulan nomer kalih, Kim Clijsters boten tandhing wonten ing kaanan ingkang saé nanging tetep saged menang kanthi skor 6-2 6-3 kanthi ngasoraken Anastasiya Yakimova. Déné sapérangan unggulan sanèsipun ingkang saged nerasaken lampah dhateng babak salajengipun inggih punika Victoria Azarenka, Li Na, Yanina Wickmayer, Jarmila Gajdosova lan Alexandra Dulgheru. Nanging, pasarta ingkang asalipun saking Amérikah Sarékat, Vania King saged ngasoraken semifinalis taun 2009, inggih punika Dominika Cibulková kanthi skor 6–7, 6–3, 6–2, saha pasarta ingkang asalipun saking Swèdhen, inggih punika Johanna Larsson saged ngasoraken jawara taun 2008, inggih punika Ana Ivanović kanthi skor 7–6, 0–6, 6–2.